**Better Globe** er et norsk selskap etablert i 2006 av Rino Solberg. Selskapet var registrert i Storbritannia før det i 2008 ble etablert som **Better Globe AS**.

Bedriften hadde en omsetning på 3,2 millioner kroner i 2012 og vel 22 millioner kroner i 2015.

Opprinnelse
-----------

Better Globe ble opprettet som et nettverksselskap etter at selskapet Green Planet, hvor Rino Solberg hadde vært styreleder, ble avviklet. Det var ingen direkte kobling mellom selskapene utover at Green Planet-medlemmene fikk tilbud om å gå over til Better Globe. Totalt hadde selskapet rundt 7 000 kunder/medlemmer i 2010. Sentralt i satsingen stod personer som hadde hatt sentrale roller i utbredelsen av pyramidespillet World Games Inc. som kollapset to år tidligere. Både i norske og svenske medier har det blitt anført at selskapets forretningsmodell kunne ligne et pyramidespill. I motsetning til forgjengeren Green Planet har ikke Lotteritilsynet foretatt noen formell vurdering av Better Globe.

Rino Solberg var på 1970-tallet en av toppselgerne i nettverksselskapet Holiday Magic. Sammen med 5 andre nordmenn ble han tiltalt for grovt bedrageri, men uklarheter i lotteriloven gjorde at alle seks ble frikjent.

Virksomhet
----------

Better Globe oppgir som formål å drive skogdrift og selge trær som investeringsobjekter. Ved oppstart ble det i 2006 ble det lansert en målsetting om å plante 5 milliarder trær og verve 10 millioner medlemmer innen 2026, samt bli verdens største bank for mikrokreditt i løpet av samme periode. Avkastningen er oppgitt å komme først ved at trærne genererer årlige inntekter i form av gummi fra 5 år etter planting, og en engangs utbetaling etter 20 år når treet felles og tømmeret selges. Trærne kan kjøpes enkeltvis eller som en del av en «donasjonspakke». Donasjonspakken inneholder to trær som doneres til de som lever rundt plantasjene sammen med 500 liter vann, 1,5 euro går til mikrofinansiering og 1,5 euro går til skolebygging og renovering i regi av Child Africa i Kenya og Uganda.

Samarbeidende selskaper
-----------------------

Rino Solberg har etablert en rekke selskaper i tilknytning til Better Globe.

### Better Globe Forestry

Selskapet *Better Globe Forestry Ltd.* forvalter trærne i Kenya for dem som har kjøpt trær gjennom Better Globe. Better Globe Forestry har lokale partnere, blant annet KEFRI (Kenyan Forestry Research Institute) og er bidragsyter til World Agroforestry Center sitt KNOWFOR prosjekt.

I 2014 inngikk Better Globe Forestry en avtale med stiftelsen *KenGen* om planting av over 400 000 trær. Avtalen hadde en verdi på ca. 5 millioner kroner fordelt over 10 år. Prosjektet er ment å stimulere skoleelever i Kenya til å ta vare på miljøet.

Better Globe Forestry utgir magasinet *Miti* som omhandler treplanting.

### Child Africa

Rino Solberg etablerte i 1996 den ideelle organisasjonen *Child Africa* som er et innsamlingsforetak med formål å hjelpe fattige barn i Uganda. Pengene samles inn av call-senteret *Bistandshuset* hvor Child Africa er en av eierne. Selskapet står på varsellisten til Innsamlingskontrollen fordi administrasjonskostnadene utgjør betydelig mer enn halvparten av de innsamlede midler. Rino Solberg uttalte i 2012 at Child Africa på sikt ville søke å bli registrert hos Innsamlingskontrollen.

Better Globe oppgir å bidra med midler til Child Africa i deres arbeid for å bygge skoler i Afrika. Child Africa utgir også magasinet *Bingwa* som er rettet mot skolebarn i Afrika.

Rino Solberg har uttalt seg svært kritisk om den journalistiske dekningen av driften i Child Africa.

### Freedom Group

I 2019 ble selskapet Freedom Group etablert, konseptet fremsto som en videreføring av selskapet International Partnership Program (IPP) som hadde tette bånd til Better Globe. Selskapet tilbyr investeringer i fast eiendom i hovedsak på Nord-Kypros, og ledes av Dagfinn Rognerud og Einar Steinshaug som begge har vært sentrale i utbredelsen av Better Globe. Freedom Group er også organisert som et MLM-selskap.

Kjendiser som eiere av trær
---------------------------

Kjente personer har blitt oppført som eiere av trær, deriblant Bjørn Dæhlie, Carola Häggkvist og Mari Boine. Flere av disse har benektet å ha noen kjennskap til selskapet. Better Globe har hevdet at disse ikke har vært registrert som medlemmer, men at de har fått trær i gave fra medlemmer hos Better Globe, samt at disse personene ikke skal ha blitt brukt i markedsføringssammenheng.

Referanser
----------

1. 1 2  Better Globe AS Brønnøysundregistrene
2. ↑  «Her er årets gaseller». *Dagens Næringsliv* **(norsk)**. 27.10.2016. Besøkt 12. mars 2017.
3. ↑  Fadderpengene som forsvant på veien Arkivert 22. november 2015 hos Wayback Machine. Bistandsaktuelt. «I 2004 ble Solberg styreleder i det Panama-registrerte selskapet Green Planet, et såkalt nettverksselskap.»
4. ↑  «Green Planet frikjent». *Adresseavisen*. «Rino Solberg, visepresident i GPI, er svært tilfreds med konklusjonen». 29. juni 2005. s. 24.
5. ↑  «Green Planet nedlagt - Better Globe oppstår». *Framtiden.no*. «Den tidligere styrelederen for Green Planet-gruppen Rino Solberg legger seg i flat for kritikken om manglende innsyn, og satser nå på et nytt konsept som heter "Better Globe".». Arkivert fra originalen 10. desember 2015. Besøkt 8. desember 2015.
6. ↑  Konkurs för tidigare modell Dagens Nyheter
7. ↑  Nettverksleder anser 1,3 mill. kroner for tapt Adresseavisen
8. ↑  Dagens Nyheter: *Möjligen har det skett övertramp*
9. 1 2 3 4  «Tidligere World Games-topp vil redde Afrika». *VG*. 23. september 2009. s. 18.
10. ↑  Nytt nettverk skal redde Afrika Arkivert 25. november 2015 hos Wayback Machine. Adresseavisen
11. 1 2  «Tv-profilens sparform liknar pyramidspel - DN.SE». *DN.SE* **(svensk)**. Besøkt 19. november 2015.
12. 1 2  «Lar hemningene fare». *Romsdals Budstikke*. 8. november 2008. s. 22.
13. ↑  *Nå kan vi fortsette vår virksomhet*, VG, 8.oktober 1975
14. ↑  Penger vokser på Better Globe trær Better Globe
15. 1 2  Donasjonspakker Better Globe Animasjon
16. ↑  Plus- och Lyxfällan-profil kopplas till pyramidspel Arkivert 10. januar 2011 hos Wayback Machine. Realtid.se
17. ↑  Better Globe Forestry Ltd Arkivert 18. mai 2011 hos Wayback Machine. Better Globe Forestry
18. ↑  KEFRI Partners Kenyan Forestry Research Institute
19. ↑  Contributors Arkivert 18. mai 2015 hos Wayback Machine. World Agroforestry Centre
20. ↑  KenGen Foundation Enters Into Kshs. 120 Million Deal to Support Environmental Conservation KenGen Foundation
21. ↑  Pupils plant 17,000 trees in competition Arkivert 23. november 2015 hos Wayback Machine. the STAR
22. ↑  Miti Better Globe
23. ↑  Child Africa Brønnøysundregistrene
24. ↑  75 av 100 kroner som gis til bistand ender opp her inne TV2
25. ↑  Child Africa på verstingliste Arkivert 23. november 2015 hos Wayback Machine. Bistandsaktuelt. «Ut fra de opplysninger som er gitt utgjør kostnadene til innsamling betydelig mer enn 50 prosent av det som samles inn.»
26. ↑  Blir beskyldt for å være useriøs NRK
27. ↑  Child Africa - Giving African children an education Arkivert 23. november 2015 hos Wayback Machine. Better Globe Trees
28. ↑  Hevder journalisten er korrupt Aftenposten
29. ↑  «Freedom Group Review: Offshore properties & income streams». *BehindMLM*. 9. desember 2021.
30. ↑  «Rino Solberg orienterer om Better Globe». unity.no. Arkivert fra originalen 23. september 2022. Besøkt 23. september 2022.
31. 1 2  - Jeg er redd navnet mitt er misbrukt Arkivert 16. januar 2014 hos Wayback Machine. NA24